
PANIMULA 

Ang maikling paglalahad na ito ay tinangka 
upang bigyang-daan ang magandang ugnayan ng 
Muslim at Kristiyano sa larangan ng relihiyon. ^g 
Islam at Kristiyanismo ay kapwa naniniwala sa Diyos 
at sa mga Propeta ng Diyos. Ang Islam at 
Kristiyanismo ay may pagkakahalintulad sa 
maraming aspeto. Ang tanging kaibahan ay nakasalig 
sa katauhan ni Hesus. Ang Kristiyanismo ay 
naniniwala na si Hesus ay diyos-na-nagkatawang-tao 
at siya ay anak ng Diyos. Ngunit ang Islam ay 
naniniwala kay Hesus Hindi bilang Diyos kundi 
bilang isang Dakilang Propeta ng Diyos. Walang 
muslim ang maaaring maging ganap na muslim sa 
tunay na diwa ng Islam kung tinatalikdan niya si 
Hesus bilang Propeta at Sugo ng Diyos. Naniniwala 
ang mga muslim na si Hesus ang siyang Mesiyas 
(Messiah). Naniniwala ang mga muslim na si Hesus 
ay ipinanganak ni Birhen Maria na walang 
kinasasangkutang lalaki sa kanyang paglilihi. 
Naniniwala ang mga muslim na si Hesus ay 
nakapagpagaling ng mga bulag, ketongin sa 
Kapahintulutan at Kapangyarihan ng Diyos.Kung 
atin lamang bibigyan ng masusi at makatotohanang 
pananaliksik at makabuluhang pag-aaral ang tunay 
na pangyayaring umikot sa buhay at katauhan ni 
Propeta Hesus na napapaloob sa Banal na Quran at 
Bibliya kakambal ng realistikong pang-unawa sa 



buhay niya , maaaring ito ang daan upang mapatid 
ang matagal ng di-pagkakaunawaan ng magkabilang 
panig. 

Bago pa man sumikat muli ang liwanag ng Islam 
(Ang Relihiyon ng Pagsuko at Pagsunod sa 

Diyos) sa pamamagitan ni Propeta Muhammad 
(Sumakanya Nawa ang Kapayapaan), marami na ang 
naniniwala at tumatanggap kay Hesus Hindi bilang 
Diyos o Anak ng Diyos kundi bilang Dakilang Sugo 
at Propeta ng Diyos. Katulad ng pananaw ng Islam 
kay Hesus, siya ay minamahal, iginagalang at 
tinitingala bilang Dakilang Sugo na nagbigay aral 
tungkol sa pagsamba sa Tanging Isang Diyos ng 
Sanlibutan. 

Ang Banal na Quran at maging ang Bibliya ay 
nagtuturo sa atin na kailanman si Hesus ay Hindi 
nagsabi na siya ay Diyos at dapat sambahin bilang 
Diyos o Anak ng Diyos. Isang bagay na 
katotohanan, si Hesus ay lagi at lagi ng nangangaral 
o nagtuturo sa lahat ng kanyang kinasasakupan na 
Sambahin, Purihin at Dakilain ang kanyang 
Panginoon at Panginoon ng lahat. 

Sa ganitong kaayusan, minabuti naming ilahad at 
ihayag ang ilang katotohanang napapaloob sa Bibliya 
at Banal na Quran, si Hesus bilang Anak ni Maria na 
itinalaga ng Panginoong Diyos bilang Kanyang 
PROPETA, SUGO at LDMGKOD. 

Nawa'y magbigay at magdulot ito ng malinaw na 
pananaw sa lahat ng taong naghahanap ng ganap na 

katotohanan at liwanag sa ptna ng buhol-buhol at 
masalimuot na paniniwala at pala-palagay na 
nakapaligid sa pagsilang, at layunin ng Dakilang 
Propcta ng Diyos, si Hesus, ang ANAK ni 
MARIA. 

I. HESUS, BiUng PROPETA ng DIYOS 


Maraming bersikulo sa Bibliya (Bagong Tipan) 
ang nagpapatotoo at nagpapatunay na si Hesus ay 
Hindi humigit sa isang PROPETA lamang. 
Halimbawa; 

Juan 7:40 "ang Han nga sa karamihan, nang 
marinig ang mga salitang Ho, ay nangagsabi, 
tunay na Ho ang PROPETA ." 

Juan 4:44 " Sapagkat si Hesus din ang 

nagpapatotoo na ang isang PROPETA ay walang 
kapurihan sa kanyang lupain." 

Lucas 24:19 "ang mga bagay tungkol kay Hesus 
na Nasareno, na isang PROPETA 
makapangyarihan sa gawa at salita sa harap ng 
Diyos at ng buong bayan. " 

Lucas 7:16 " lumitaw sa gitna natin ang isang 

Dakilang PROPETA at dinalaw ng Diyos ang 
Kanyang bayan." 

Lucas 13:33 "Ako'y yumaon sa aking lakad 
ngayon at bukas at sa makalawa: sapagkat hindi 
mangyayari na ang isang PROPETA ay mamatay 
sa labas ng Jerusalem. " 

Juan 6:14 . totoong ito nga ang PROPETA na 

paparito sasanlibutan.” 

Hebreo 3:1 inyong isipin ang Apostol 

(PROPETA) at Dakilang Saserdote na ating 
kinikilala, si Hesus. 

Juan 9:17 muling sinabi nga nila sa bulag, 

Ano ang sabi mo tungkol sa kanya (Hesus), na 
siyang nagpadilat sa iyong mga mata? At sinabi 
niya, Siya ay isang PROPETA." 

n. Hesus, Bilang SUGO at LINGKOD ng 
DIYOS 

Sa iba't-ibang panahon at lupain , ang 
Panginoong Diyos ay pumili ng mga banal na tao 
upang gawing tagapaghatid ng Batas at Kautusan 
para sundin ng tao. Sa kasaysayan, mayroong mga 
Sugo ng Diyos na nauna pa kay Propeta Hesus 
katulad halimbawa nina Noah, Abraham, David, 
AarOn at Moises. Ito ay malinaw na matutunghayan 
sa Bibliya at maging sa Banal na Quran. Si Hesus ay 
itinuring na isa sa Dakilang Sugo at Lingkod (Alipin) 
ng Diyos. Sa Bibliya nakatala si Hesus bilang Sugo 
at Lingkod (Alipin) ng Diyos. Halimbawa: 

Mateo 15:24 " ..Hindi ako ISINUGO kundi sa 
mga tupang nangaligaw sa bahay ni Israel ." 

Mga Gawa 3:13 “Ang Diyos ni Abraham at ni 
Isaak at Jacob at ang Diyos ng ating mga mag- 
ulang ay niluwalhati ang Kanyang UNGKOD na 
si Hesus.” 

Mga Gawa 4:27 " sapagkat sa katotohanan sa 
bayan ito'ng iabcm sa iyong banal na LINGKOD 
na si Hesus, na siya mong pinahiran." 

Mateo 12:18 "narito ang LINGKOD ko na Along 
hinirang." 

Juan 17:3 " at ito ang buhay na walang 
bottggan, na Ikaw ay makilala nila na iisang Diyos 
na Tunay at si Hesus bilang iyong SUGO ." 

Juan 8:42 " sinabi sa kanila ni Hesus, Kung 

ong Diyos ang inyong Ama, ay inyong ibigin ako 
sapagkat ako'y nagmula at nanggaling sa Diyos, 
sapagkat hindi ako naparito sa aking sarili, Iwndi 
SINUGO niya Ako ." 

m. HESUS, hindi DIYOS na 

NAGKATAWANG- TAO. 

Sa iba't-ibang relihiyon, ang pinakadiwa at 
kaisipan ng kani-kanilang tagasunod tungkol sa 
Diyos ay yaong ang Diyos na TAGAPAGLIKHA 
ay naging isang NILIKHA. At dahil nga sa 
paniniwalang ito, sila ay sumasamba sa inaakala 

nilang diyos. Halitnbawa, sa relihiyong Buddhismo, 
pinaniniwalaan nila na si Buddha ay diyos-na- 
nagkatawang-tao. Sa Hinduismo, naniniwala din na 
ang Diyos ay sumanib o napapaloob sa katawan ng 
mga bagay katulad halimbawa ng baka, elepante, 
halaman o maging sa mga bagay sa kalawakan. 
Kaya't sila ay sumasamba rin sa baka, halamanan o 
mga bagay na inaakala nilang naroon ang Diyos. Sa 
Judaismo naman, bagamat sila ay naniniwala sa 
Isang Diyos na Tagapaglikha, sila ay nagbibigay ng 
mga katangiang angkop lamang sa tao. Kayat 
mababasa natin sa Lumang Tipan na ang Diyos ay 
namamahinga sa ika-pitong araw o dili kaya ay 
nagsisisi. Ang pamamahinga at pagsisisi ay gawaing 
angkop lamang sa tao na nilikha na may angking 
kahinaan . Ang lahat ng paniniwalang ito ay salungat 
at Hindi umaayon sa tunay na utos ng Diyos. Ang 
paniniwalang ang Diyos ay nagkatawang -tao o 
naging isang nilikha ay ganap na salungat sa mga 
Aral ng mga Propeta. Ang pagsamba ng tao sa isang 
bagay na nilikha lamang maging ito ay kapwa tao, 
propeta, hayop o halamanan ay isang hayag na 
Idolotriya na sa kabuuan ay isang malaking 
kasalanan na walang kapatawaran. Ang Bibliya 
(Lumang Tipan) ay nagpatunay nito 
bilang babala sa tao; 

Exodus 20:3-4 "Huwag kang magkakaroon ng 
ibang diyos sa harc^ Ko.Huwag kang gagawa 
para sa iyo ng larawang inanyuhan o ng t^angis 
man ng anumang anyong nasa itaas sa langit o ng 
nasa ibaba ng lupa, o ng nasa tubig sa Halim ng 
lupa ." 


Exodus 20:23" Huwag kayong gagawa ng ibang 
mga diyos na iaagapay sa Akin ." 

Isaias 44:9 " Silang nangagbigay anyo sa 

larawang inanyuhan ay walang kabuluhan silang 
lahat at ang kanilang mga bagay na kinalulugdan 
ay hindi napapakinabangan." 

Karamihan sa relihiyong Kristiyanismo, ganito rin 
ang naging paniniwala nila tungkol kay Propeta 
Hesus. Si Hesus na isang Propeta at Sugo ay 
ginawang diyos at sinamba bilang diyos. Kahit isang 
bersikulo sa Bibliya walang mababasa na si Hesus ay 
nagsabi na siya ay taong naging Diyos. Sa AJdat ni 
Oseas (BIBLIYA), ang Diyos ay tuwirang nagsabi 
na Siya hindi nagkatawang tao.: 

Oseas 11:9 " Sapagkat Ako ay Diyos, hindi too." 

Mismong ang Diyos ay nagsabi na hindi Siya tao 
samantalang si Hesus sa kanyang sarili ay nagsabi na 

siya (Hesus) ay tao. Halimbawa, si Hesus ay 
nagsabi; 

Juan 8:40 "..daicpwat ngayo'y pinagsisikcqxm 
ninyo akong patayin na taong sa inyo’y nagsco^say 
ng katotohanan, na narinig sa Diyos, ito'y Hindi 
ginawa ni Abraham ." 

I Timoteo 2:5 " Sapagkat may isang Diyos at may 
isang tagapamagitan sa Diyos at sa mga tao. Ang 
taong si Cristo Hesus. 

Sa nabanggit na bersikulo, binigyang pagkakaiba ang 
Diyos bilang Panginoon at si Hesus bilang 
tagapamagitan sa Diyos at tao. Ang lahat ng mga 
Propeta ay tunay na tagapamagitan sa Diyos at tao. 

Binigyang liwanag din ng isang bersikulo sa Bibliya 
na ang Diyos kailanman ay Hindi magkakatawang 
tao at Hindi siya maaaring maging anak ng tao. Ang 
Diyos ay nagwika; 

Mga Bilang 23:19 " Ang Diyos ay hindi tao na 
magsisinungaling o ni anak ng tao na nagsisisi." 

Kayat sinomang tao ay Hindi maaaring tawaging 
Diyos o anak ng Diyos. Si Hesus ay anak ng tao, 
katulad ng nakasaad sa ibang bersikulo ng Bibliya: 

Mateo 16:27 " Sapagkat ongAnak ng too (Hesus) 
ay paparitong nasa kaluwalhatian ng kanycmg 
Amo." 

Mateo 16:28 " Hanggang sa kanilang nakiia ang 

anak ng too (Hesus) na pumarito sa kaniyang 
kaharian ." 

Katotohanan, maging ang mga disipulo ni Hesus o 
kahit pa si Birhen Maria ay Hindi kailanman 
sumamba kay Hesus. May isang pagkakataon na si 
Hesus ay inaakit ni Satanas . Si Satanas ay nagsabi 
na sumamba lamang si Hesus kay Satanas, kanyang 
ibibigay ang lahat ng maibigan. Ngunit, si Hesus ay 
nagbigay ng matibay na kasagutan. Siya ( si Hesus) 
ay nagsabi: 

Lucas 4:8 ...nasusulat, sa Panginoong Diyos 
sasamba ka at Siya lamang ang iyong 
paglilingkuran." 


ANG BINYAG ni HESUS 

Ang pagbibinyag ay isang paglilinis ng kasalanan. Si 
Hesus ay bininyagan ni Juan Bautista na isang 
kinikilalang Propeta. Rung si Hesus ay Diyos, 
maaari bang binyagan ng isang tao lamang ang Diyos 
natin na Siyang Tagapaglikha ng buong sanlibutan.? 

Makatuwiran bang binyagan ang Diyos na Lubos ng 
Kabanalan at Kadakilaan? Hindi angkop sa 
Kabanalan at Kapangyarihan ng Diyos na iugnay 
Siya sa bagay na gawain lamang ng isang tao. 

ANG PAGDARASAL ni HESUS 


Ang pagdarasal ay isang uri ng pagsamba at tanda 
ng pananampalataya sa Diyos. Katulad ng gawa ng 
isang muslim, mababasa natin sa Bibliya na si Hesus 
ay nagdarasal. 

Mateo 26:39 "..at siya'y nagpatirapa at 
nanalangifl. ” 

Kung si Hesus ay Diyos na nagkatawang-tao, 
kanino siya nagdarasal? At dahil nga si Hesus ay 
nagsasagawa ng dasal, ito ay nangangahulugan na 
siya ay may kinikilalang Diyos na kanyang 
sinasamba. 

ANG PAG-AAYUNO ni HESUS 

Ang pag-aayuno ay isang banal na gawmn na 
naglalarawan ng ganap na pagsamba at pagsunod sa 
Batas ng Diyos. Ang lahat ng Propeta ng Diyos ay 
nag-aayiino upang ilarawan sa tao kung 'paano 
maisakatuparan ang tunay na diwa ng 


11 



pananampalataya at pagsamba. Kaya si Hesus ay 
makikita na nagsasagawa nito. 

Mateo 4:2 "... at ng siya'y nakapag-ayuno ng 

cq>ai- ncqmng araw at apat ncqmng gabi, siya qy 
nagutom ." 

Kung si Hesus ay Diyos Hindi siya maaaring 
pumailalim sa Batas ng Pag-aayuno. 

ANG MGA KAPATID ni HESUS 

Mateo 13:55 " Hindi baga ito ang anak ng 

anluwagi? hindi baga tinatawag na Maria ang 
kaniyang ina? at Santiago (James), Jose (Joses) at 
Simon at Judas ang kanyang mga kapatid?" 

Kung si Hesus ay Diyos, maaari ding ituring ang 
mga kapatid niya bilang mga Diyos sapagkat iisa ang 
kanilang lahi at dugo. 

(Dugong Diyos o Lahing Diyos?) astagfimllah! At 
kung si Santiago, Jose, Simon at Judas ay kapatid ni 
Hesus sa Ina (Birhen Maria) ano ang tawag ng mga 
kapatid ni Hesus sa kanya. Kuya Ko, o Diyos Ko? 
At si Birhen Maria paano niya tinatawag si Hesus? 
Anak Ko o Diyos Ko? 

Kaya nga ba ang pagturing kay Hesus bilang Diyos 
ay hindi lamang paglapastangan sa Kabanalan at 
Kadakilaan ng Maykapal kundi ito ay isang insulto 
sa talino at karunungan ng tao. 

ANG PANUNUKSO ng DIYABLO kay HESUS 


Mateo 4:1 "... inihatidngespiritu santosiHesus 
sa Hang upang siya ay tuksuhin ng diyablo." 

Paano naging Diyos si Hesus kung siya ay tinutukso 
ng Diyablo? Maaari bang tuksuhin ng Diyablo ang 
Makapangyarihang Diyos? Ang Diyablo ay isa 
laniang nilikha ng Diyos. Walang kapangyarihan ang 
maaaring makapaghamon sa Diyos sapagkat ang 
lahat ng kapangyarihang taglay ng isang nilikha ay 
nagmumula sa Diyos na Siyang may Hawak ng 
Ganap na Kapangyarihan. Katulad ng nakasulat sa 
Bibliya (Bagong Tipan) ang Tunay na Diyos ay hindi 
natutukso. 

Santiago 1:13 " Sapagkat ang Diyos ay hindi 

matutukso at hindi rin naman siya naminukso sa 
kaninoman." 

ANG PAGPAKO kay HESUS 

Mateo 27:35 "... at nang siya ay kanila ng 
maipako sa krus." 

Maaari bang ang TAGAPAGLIKHA ay ipako ng 
Kanyang mga NH^IKHA? Ang Kapangyarihan ba 
ng nilikha ay maaaring niangibabaw kaysa 
kapangyarihan ng Tagapaglikha? Dito lamang sa 

pangyayaring ito makikita nating na kung ganap 
nating bigyang katuwiran at tamang kaisipan, 
magiging maliwanag sa atin na si Hesus ay Hindi 
Diyos kundi taong may taglay na kahinaan at 
pangangailangan. Iba ang Tagapaglikha at iba rin 
naman ang nilikha. Ang Tagapaglikha ay 
mananatiling Tagapaglikha at ang nilikha ay 
mananatiling nilikha. 

ANG PANAGHOY ni HESUS 

Mateo 2 7:46 "At nang malapit na ang oras na ika- 
siyam ay sumigaw si Hesus ng malakas na tinig, na 
sinabi: ELI, ELI, lama sabachthani ? 
samakatuwid baga'y, DIYOS KO, DIYOS KO, bakit 
mo ako pinabayaan? 

Bakit kailangang ituring ng ibang kristiyano si 
Hesus bilang diyos samantalang si Hesus ay 
tumatawag ng "DIYOS KO, DIYOS KO"? Ang 
malakas na sigaw ni Hesus ay isang patunay na siya 
ay may kinikilalang Diyos at Hindi niya itinuturing 
ang kanyang sarili bilang diyos. 

Ang panaghoy ba ni Hesus ay isang katangian ng 
isang makapangyarihang Diyos? Hindi.manapa, ito 
ay tanda lamang ng paghingi ng saklolo ni Hesus 
upang maligtasan niya ang kamatayan. 

May isang pagkakataon na si Hesus ay nagpaalam 
kay Maria Magdalena at nagwikang: 

Juan 20:17 " Ako ay aakyat sa aking Ama at sa 
iyong Ama at sa aking Diyos at sa iyong Diyos ." 

Tunay nga na maraming bersikulo sa Bibliya ang 
nagpapatunay sa tunay na katauhan ni Hesus . Ang 
mga patunay na ito ay sapat na upang ang tao ay 
magising sa katotohanan, isang katotohanan na may 
layong tahakin ang landas tungo sa paglilingkod sa 
Diyos na Maykapal. 

ANG PAGTULI kay HESUS 

Lucas 2:21 " makaraan ang walong araw upang 

tuliin siya, tinawag siyang Hesus." 

Ang pagtuli ay isang gawaing may layuning 
mapanatili ang kalinisan. Ito ay unang ginawa ni 
Propeta Abraham at ang panganay na anak na si 
Ismael bilang tanda ng ganap na pagsunod sa 
kasunduan sa Diyos. 

Ang gawang pagtuli ba ay maaaring iugnay sa Diyos 
na Ganap at Puno ng Kadakilaan? Astagfirullah! 

ANG ARAW ng PAGHUHUKOM 

Marcus 13:32 "sapagkat sa araw nayaon o 
oras na yaon kahit mga anghel sa langit kahit 
anak kundi ang Ama " 

Si Hesus ay nagsabi na walang tao o anghel at 
maging ang kanyang sarili ang nakakaalam sa Araw 
*^8 Paghuhukom. Paano naging Diyos si Hesus kung 
Araw ng Paghuhukom ay Hindi niya batid? Ang 
Tunay na Diyos ay nakababatid ng lahat ng bagay. 
Ang lahat ng galaw, pangyayari at kilos ay nasa 
kaalaman ng Makapangyarihang Diyos. 

ANG KAMATAYAN NI HESUS (AVON SA 
BIBLIYA) 

Roma 5:6 " Sapagkat nang tayo ay mahihina pa 

ay namatay si Kristo sa kapanahunan dahil samga 
masama ." 

Ayon sa Bibliya si Hesus ay namatay. Kung si Hesus 
ay Diyos at siya ay namatay, sino ang nagpanatili sa 
mundo at ng lahat ng bagay na may buhay? Sino ang 
tagapangalaga ng lahat ng kabuhayan dito sa mundo 
kung patay ang Diyos? Ang kamatayan ay Hindi 
maaaring taglayin ng Tunay na Diyos. Sa katunayan 
si San Pablo ay nagsabi na ang Tunay na Diyos ay: 

I Timoteo 6:16 " Siya lamang ang walang 
kamatayan, na nananahanan sa liwanag na di 
malapitcm, na di nakita ng sinomang tao 

Ang mga pangyayaring namuo sa buhay ni Hesus ay 
mga pangyayaring nagpapatunay na siya ay taong 

inilunsad ng Diyos bilang Kanyang PROPETA 
atSUGO. Aug mga gawaing pang-araw-araw 
ni Hesus, ang kanyang damdamin, kilos at galaw 
ay likflR na larawan ng isang nilikhang sumasam- 
ba at kumikilala sa Diyos. Ang kanyang pagsi- 
lang , paglaki at pangangaral ay mga banal na 
layunin na kanyang ginawa bilang pagtupad sa 
Kautusan ng Diyos. 

ANG KAPANGYARIHAN ni HESUS 
Ang kapangyarihan ni Hesus ay nagmula sa Diyos. 
Ang sinomang nilikha ay ganap na umaasa lamang sa 
Diyos kaya si Hesus sa kanyang sarili ay walang 
kapangyarihan. Lahat ng kanyang ginagawa ay hindi 
sa ganang kanya kundi sa pamamagitan ng Diyos na 
nagsugo sa kanya. 

Mga Gawa 2:22 . "..Kayong mga lalaking taga 

Israel, pakinggan ninyo ang mga salitang ito, si 
Hesus , na taga Nazareth, lalaking pinatunayan ng 
Diyos sa pamamagitan ng mga gawang 
makapangyarihan at mga kababalaghan at mga 
taruia na ginawa ng Diyos sa pamamagitan niya sa 
gitna ninyo gaya rin ng nalalaman ninyo ." 

Mismong si Hesus ay nagsabi sa kanyang sarili na: 

Juan 5:30 " hindi ako makagagawa ng anuman 
sa aking sarili." 

At wala sa kanya ang kapangyarihan kundi; 

Lucas 11:20 ” sa pamamagitan ng daliri ng 
Diyos ay nagpapalabas ako ng mga demonyo ." 

Mateo 12:28 sa pamamagitan ng Espiritu ng 
Diyos ay nagpapalabas ako ng mga demonyo." 

Maliwanag na kailanman ay Hindi maaaring maging 
Diyos si Hesus sapagkat ang isang katangian ng 
isang Tunay na Diyos ay ang Kaganapan ng 
Kapangyarihan. Ngunit si Hesus ay umamin sa 
kanyang sarili na wala siyang magagawa. 

ANG MGA BANAL na SALITA ni HESUS 

Juan 14:6 ako ang daan at katotohanan. " 

Ang bersikulong ito ay Hindi dapat ipakahulugan na 
si Hesus ay Diyos. Ang lahat ng Propeta sa kani- 
kanilang panahon ay itinuturing na Daan at 
Katotohanan sapagkat sila ang pinagkatiwalaan ng 
Diyos upang akayin ang lahat ng tao sa landas tungo 
sa kaligtasan. Ang mga Propeta ang siyang may 
hawak ng Katotohanan Halimbawa, sa panahon ni 
Propeta Noah, sinoman ang Hindi sumunod sa aral ni 
Noah ay nalunod Sa panahon ni Moises, lahat ng 
taong nagtakwil sa mensahe ni Moises ay nalunod 
din Ang Daan at Katotohanan ay taglay ng lahat ng 

Propeta. Kung ang Daan at Katotohanan ay para 
lamang kay Hesus paano m lamang ang mga taong 
nauna sa panahon ni Hesus, sila ba ay walang 
kaligtasan? Ang Diyos ay Makataningan at Hindi 
Niya maaaring gawin ang isang bagay na Hindi 
makatuwiran. Ang kaligtasan ng laHat ng tao ay 
matatamo sa pamamagitan ng pagsunod sa mga 
Propeta sapagkat ang pagsunod sa kanila ay 
pagsunod din sa Diyos. Magkakaroon lamang ng 
kaHulugan ang pananampalataya ng isang tao kung 
sinusunod niya ang mga aral ng Propeta sapagkat 
sila ang tanging daan at katotoHanan. 

Juan 10:30 Ako at ang Ama ay lisa." 

KaramiHan sa mga Kristiyano ang kanilang kaisipan 
sa bersikulong ito ay si Hesus at ang Diyos ay isa sa 
pagiging isang Diyos. Ngunit katulad ng ating 
paliwanag sa itaas, ang laHat ng gawa ni Hesus, ang 
kanyang pagsilang, pamumuhay, pangangaral, 
pagdarasal, pag-aayuno, pagtuli, panalangin, 
pagbinyag ay mga tanda ng isang taong may 
pananampalataya sa Diyos. Ang pagiging isa ni 
Hesus at ng Diyos ay Hindi sa pagiging Diyos kundi 
sa Layunin. Mula sa unang tao layunin na ng Diyos 
na ang Kanyang mga nilikHa ay pag-isaHin at akayin 
sa isang matuwid na landas. At upang magkaroon ng 
katuparan ang layuning ito, pumili siya ng mga 
Propeta upang makiisa sa Kanyang layunin na dalHin 

ang tao sa tamang patnubay. Kayat ang layuning ito 
ng Diyos ay siya ring layunin ng lahat ng Propeta 
mula kay Adan, Noah, Abraham, Aloises, Hesus 
at Aluhammad (Sumakanila nawa ang 
Kapayapaan) 

Samakatuwid, kapag ang isang tao ay 
nanampalataya at sumamba ayon sa aral ng mga 
propeta, ang mga Propetang ito ay titiyakin na ang 
tao ay mananatili sa pananampalataya , ang 
Makapangyarihang Diyos ay magbibigay liwanag sa 
taong may pananampalataya upang ito ay manatiii sa 
tamang landas ng buhay. Kaya't ito ang layunin ng 
Diyos at ng lahat ng Propeta at ng lahat ng taong 
may tamang pananampalataya. 

Ang layuning ito ay binigyang liwanag ni Proi>eta 
Hesus na nagsabi: 

Juan 17:21-22 " Upang silang lahat (disipulo) ay 
maging isa na gaya mo, Ama, sa akin at ako'y sa 
iyo, na sila nama'y sumaatin upang ang sanlibutan 
ay sumampalataya na ako'y sinugo mo. At ang 
kaluwalhatiang sa aki’y ibinigay mo ay ibinigay ko 
sa kanila upang sila ay maging Isa na gaya naman 
natin na lisa." 

Kung ang kaisahan ni Hesus at ng Diyos ay sa 
pagiging Diyos, maaari ding ituring ang kaisahan ng 
kanyang disipulo bilang kaisa sa pagiging Diyos. 

Ngunit maliwanag sa bersikulong nabanggit na Hindi 
lamang si Hesus at ang Diyos ang lisa, maging ang 
disipulo ni Hesus ay kaisa nila sa layuning ito. 


IV. HESUS: Hindi Bugtong na Anak ng Diyos 

Kadalasan ng naririnig sa mga Kristiyano na si 
Hesus ay tanging (bugtong) na anak ng Diyos. 
Ngunit ang Bibliya mismo ang nagpapatunay na sa 
metaporikal na kahulugan nito, ang "anak ng 
Diyos" ay Hindi lamang naka-ugnay o nakatukoy 
kay Hesus, ang katotoHanan, ang salitang "anak ng 
Diyos” ay ginamit din sa kaninomang taong may 
ganap na pananampalataya sa Diyos. Ang mga 
Propeta ay tinawag din bilang "anak ng Diyos" 
sapagkat sila katulad ni Hesus, ay ganap na sumunod 
at sumasampalataya Diyos. Ayon sa Bibliya, ang 
Diyos ay maraming "anak". 

Exodus 4:22 "... Israel ay aking anak, aking 

panganqy ." 

Jeremias 31:9 Ako'ngpinakaama sa Israel, 

Ephraim ang aking panganay." 

Mga Amt 2:7 ". Ikaw ay aking anak (David), sa 
araw na ito ay ipinanganak kita." 

I Cronica 22:10 " -siya tnagiging aking anak 
(Solomon)at ako'y magiging kaniyangama. ” 

titiilo 0 katawagang "anak ng Diyos” ay 
ginamit sa wikang Hebrew na ang tunay na 
kahulugan ay yaong taong mabuti at ganap na 
sumasampalataya sa Diyos. Halimbawa sa Bib- 
liya mababasa na; 

Mateo 5:44-45 ibigin ang iyong kaaway upang 
kayo ay maging anak ng inyong Among nasa 
langit." 

Mateo 5:9 mapapalad ang mga mapagpayapa 

sapagkat sila ay tatawaging anak ng Diyos ." 

Oseas 1:10 " kayo ay mga anak ng Diyos na 
Buhay ." 

Isang maliwanag na katotohanan mula sa mga 
bersikulo ng Bibliya na ang "anak ng Diyos" ay 
pagsasaad ng pagmamahal at pagsunod sa Diyos. Si 
Hesus ay walang alinlangang isa sa nagmamahal at 
sumusunod ng ganap sa Kalooban ng Diyos. 

V. HESUS bilang PROPETA ng ISLAM 

ANG KAHALINTULAD ni HESUS 

Una sa lahat, ang mga muslim ay nananatili sa 
paniniwala na ang pagsilang ni Hesus na walang ama 
ay kahalintulad ng pagkakalikha ng Diyos kay Adan, 
na walang ama at ina. Ang Banal na Quran ay 
nagpaliwanag; 

Quran 3:59 Ipahqyag: Ang kahalintulad ni Hesus 
sa paningin ng Diyos ay si Adan. Siya ay nilikha 
mula sa alabok. At saka nagwikang 
"MagiHg”at"Hangyan nga ." 

Tuwirang tinatalikdan ng Islam ang ideya na si 
Hesus ay ”anak ng diyos”. Kung pagsilang ni 
Hesus na walang ama ang siyang malaking dahilan 
upang siya ay tawaging ”anak ng Diyos", higit 
na may karapatan si Adan na tawaging "anak ng 
Diyos" sapagkat siya ay isinilang na walang ama at 
ina. Sa katotohanan , ang Kapangyarihan ng Diyos 
ay Hindi mapag-aalinlanganan Sa anumang 
pamamaraan, lumilikha ang Diyos ng anumang 
Kanyang naisin. 

Nilikha niya si Adan ng walang ama at ina. Si Eba ay 
nilikha mula sa tadyang ng lalaki at walang ina. Si 
Hesus ay nilikha na walang ama ngunit may ina. 
Ang karaniwang tao ay nilikha ng Diyos na may ama 
at ina. Kaya sa Walang Hanggang Karunungan at 
Kapangyarihan ng Diyos lahat ng bagay na Kanyang 
itakda ay natutupad at nangyayari. Ang Diyos ay 
magsabi lamang ng :"Maging*' at mangyayari nga. 
Ang pagkakalikha ng Diyos sa ibat'-ibang 
pamamaraan ay tanda lamang na Siya ang dapat pag- 
ukulan ng Pagsamba at Pagmamahal 

ANG PAGSILANG ni HESUS 

Si Hesus ay Propeta ng Diyos na ipinadala para sa 
mga taga Israel upang mangaral sa tunay na diwa ng 
pagsamba. Siya ay binigyan ng magandang 
karangalan sa daigdig at sa kabilang buhay. Ang 
Banal na Quran ay nagpaliwanag na pinili si Maria 
higit sa lahat ng babae dito sa lupa. Ang Anghel 
Gabriel ay dumating sa kanya na may magandang 
balita na siya ay nakatakdang magsilang kay Hesus. 
Ang magandang salaysay na ito ay matatagpuan sa 
Banal na Quran: 

Quran 3:45-48 "Ipagbadya! Ang mga Anghel ay 
nagwika: 

Oh, Maria, Ang Diyos ay nagbibigay sa iyo ng 
magandang balita ng isang Salita mula sa 
Kanya:ang kanyang pangalan ay Hesus, anak ni 


24 



Maria, na may mataas na karangakn sa daigdig 
na ito at sa kabikmg buhay. At siya ay (nasa 
hanay) ng mga malalapit sa Diyos. Siya ay 
magsascdita sa too mula sa kar^wtg kamusmusan 
at kaguUmgan. At siya ay nasa hanay ng mga 
matutuwid 

Siya (Maria) ay nagwika: 

Oh along Panginoon! Paano ako ma^eakaroon ng 
anak gayong walang lalaJd ang humawuk sa akin? 
Siya ay nagwika: "Kalut na" Ang Diyos oy 
lumilikha ng anumang Kanyang naisin. Kung 
Kanyang itakda ang isang balakin, Siya ay 
magsasabi (lamang) ng "Maging" at mangyayari 
nga." 

"Si Hesus ay tuturuan ng Diyos ng Aklat at 
Karunungan. 

Ang Batas at ang Ebanghelyo." 

Si HESUS at ang kanyang INA 

Tanging ang Banal na Quran lamang ang 
nagbibigay ng magandang kalagayan tungkol kay 
Hesus at Birhen Maria. Para sa mga Hudyo si 
Hesus ay tinaguriang Huwad na Propeta at si 
Birhen Maria bilang isang masamang babae Sa 
paningin ng mga Hudyo, si Hesus at Maria ay 
kabilang sa mga may mababang uri ng pagkatao. Sa 
Kristiyanismo naman, itinuring si Hesus bilang anak 
ng Diyos at Diyos na nagkatawang tao. Si Birhen 
Maria bilang Ina ng Diyos Ngunit ang Islam ay 

siyang daan upang bigyang liwanag ang tunay na 
katayuan ni Hesus at ng kanyang Ina, hindi bilang 
mababang uri ng tao o mga diyos kundi mg a 
mabubuting tao na nasa hanay ng mga matutuwid. 
Ang Banal na Quran ay nagpahayag; 

Quran 5:75 "..si Hesus, anak ni Maria ay hindi 
humigitsa isang Alagad (Propeta) lamang. 
Maraming Alagad (Propeta) ang dumating bago 
pa man siya. Ang kanyang ina ay isang babaing 
makatotohanan ." 

Quran 3:42 " O, Maria! Ikaw ay pinili ng Diyos 
(Allah), At ginawang dalisay (at malinis) , Ikaw ay 
piniling higit sa laluit ng babae ng lahat ng 
bansa." 

ANG HBMALA ni HESUS sa BANAL na 
QURAN 

Ang salaysay ng Banal na Quran tungkol 
sa mga Himala ni Hesus ay akmang-akma sa 
kanyang kabanalan at karangalan. Taliwas sa Bibliya 
na ang isang himala niya ay ang paggawa ng 
nakalalasing na alak. 

Sa Banal na Quran sanggol pa lamang si Hesus ay 
nagbigay na siya ng himala. May isang pagkakataon 
na ang mga tao ay nagtatanong kay Maria kung 
bakit nagawa niyang magkaanak na ang pag-aakala 
siya ay masamang babae. At upang patunayan ni 

Maria na siya ay malinis na babae , Iwdi siya 
nagpaliwanag para sa kanyang sarili kundi itinuro 
niya si Hesus na isang sanggol. Sa pamamagitan ng 
Himala si Hesus ay nagsalita. 

Quran 19:29-30 "At kanyang (Maria) itinuro ang 
sanggol. Sila (mga too) ay nagwika: "Paano namin 
makakausap ang isang batang nasa duyan? "Siya 
(Hesus) ay nagsabi: " Tunay na ako Ungkod 
ng Diyos: Ako ay binigyan ng Kapahayagcm at 
ginawa Niya akong PROPETA..." 

Si Hesus ay nagpamalas din ng himala sa iba't-ibang 
pagkakataon. Ang Banal na Quran ay nagsalaysay : 

Quran 3:49 "Ako ay naparito sa inyo na may 
dalang Palatandaan mula sa inyong Panginoon, na 
ako ay gagawa para sa inyo mula sa (dakot na) 
alabok katulad ng hugis ng ibon" At hinipan ito at 
naging ibon."Sa Kapangyarihan ng Diyos aking 
pagagalingin ang ipinanganak na bulag at 
ketongin. At aking bubuhayin ang patay sa 
pamamagitan ng Kapangyarihan ng Diyos." 

ANG LAYUNIN ni HESUS 

Katulad ng nakasaad sa Bibliya, maging ang 
Banal na Quran ay nagbibigay liwanag tungkol sa 
layunin ni Hesus Siya ay isinugo na may hangaring 

gisinging muli ang mga Taga Israel na sa panahong 
yaon ay nagkawatak-watak. Binigyang-diin niya ang 
pangunahing aral ng Diyos, ang Pagsamba at 
Pananampalataya sa Diyos. Ang Banal na Quran ay 
nagpahayag tungkol sa aral ni Hesus; Siya ay 
nagsabi; 


Quran 3:51 " Siya ang aking Diyos na inyong 

Panginoon kaya't Sambahin Siya ." 

Quran 5:72 "O, angkan ng Israel, Sambahin ang 

Diyos, na aking Panginoon at inyong Panginoon. 
Ang sirmmang magtambal ng ibang diyos sa 
(Tunay) na Diyos (Allah) ay di paroroon sa Paraiso 
at ang Apoy ang kanyang tirahan ." 

Ang isa pang layunin ni Hesus ay upang 
bigyang-daan ang pagdating ni Propeta Muhammad 
(Sumakanya Nawa ang Kapayapaan). Ang Banal na 
Quran ay nagsabi; 

Quran 61:6 " O, Angkan ng Israel, katotohanang 
ako ay Sugo ng Diyos sa inyo na nagpapatotoo sa 
Torah (ni Moises) na nauna sa akin at nagbibigay 
ng magandang balita ng isang Sugo na susunod sa 
akin na angpangalan ay tatawaging Ahmad (Ang 
Ipinagkakapuri) 

m HESUS, SAKSI sa ARAW ng 
PAGHUHUKOM 

At dahil nga sa paniniwala at pagsamba kay 
Hesus bilang Diyos ng mga Kristiyano, sa Araw ng 
Paghuhukom si Hesus ay haharap sa Diyos (Allah). 
Si Hesus nusmo ang magtutuwid sa maling 
paniniwalang ito. 

Sa Araw ng Paghuhukom ang Panginoong 
Diyos (Allah) ay magtatanong kay Hesus. Siya ay 
magsasabi; 

Quran 5:116-117 "Ipahayag: Ang Diyos 

(Allah) ay nagwika: O, Hesus , anak ni Maria, 
ikaw ba ay nagsabi sa tao: "Sambahin ako at ng 
akingina bilang mga diyos na kahati ng Diyos. Si 
Hesus ay nagwika: Luwalhati sa Inyo! Hindi ko 
maaaring sabihin ang anumang bagay na yaon, ito 
ay Inyong batid Batid Ninyo angaking kalooban 
gayong ang sa Inyo ay di ko batid Wala akong 
sinabi maliban kung ano ang Inyong ipinag-uutos 
na sabihin: SAMBAHIN ANG DIYOS, ang 
AKING DIYOS at ako ay saksi habang ako ay 
kasama nila at ng ako ay pumaroon sa Inyo, Kayo 
ang Saksi at tanging nakakakita sa kanilang mga 
gawa." 

Sa Bibliya, mayroon ding babalang sinabi si Hesus 
para doon sa mga taong sumusunod sa mga Hindi 
makatuwirang doktrina na ginawa lanumg ng mga 
tao at ginawang Panginoon si Hesus. Halimbawa ng 
mga utos ng tao (na salungat sa utos ng Diyos) ay 
ang mga sumusunod; 

Ang Doktrina Trinidad (Isang Diyos sa Tatlong 
Persona) 

Ang Paniniwala at Pagsamba kay Hesus bilan'g 
Diyos na Nagkatawang-tao. 

Ang Doktrina ng Orihinal sa Pagkakasala. 

Ang Pagbabayad ni Hesus sa Kasalanan ng 
Sanlibutan. 

Ang Pangungumpisal ng Kasalanan sa Kapwa tao 
(gaya ng pari o papa) 

Sa Araw ng Paghuhukom, ang mga taong sumamba 
kay Hesus ay magsisilapit sa kanya (Hesus). Si 
Hesus ay nagwika; 

Mateo 15:9 "Dalapwat walang kabuluhcm ang 
pagsamba sa akin na nagtuturo ng kanilang 
pinakaaral ang mga utos ng mga tao. ” 

Mateo 7:22 " Panginoon, Panginoon hindi baga 
nagsipanghula kami sa iyong pangalan, at sa 
pangalan mo'y nangagpalayas kami ng mga 

demonyo at sa pangalan mo'y mgsigawa kami ng 
maraming gawang makapangyarihan? " 

At si Hesus ay nagtakwil sa ganitong uri ng tao. At 
nagwika: 

Mateo 7:23 "Kailanman Hindi ko kayo nangakilala. 
Magsilayo kayo sa akin, kayong manggagawa ng 
katampalasanan ." 

Kaya ang Banal na Quran ay nagbibigay babala sa 
tao na huwag gagawa o kukuha ng anumang 
Panginoon maliban sa Tunay na Diyos sapagkat ang 
sinoman ang sumuway sa utos ng Diyos siya ay nasa 
kawalan ng pagpapala sa kabilang buhay. 

Vra. Ang EBANGHELYO ni HESUS 

Isa sa saligan ng Pananampalataya ng Islam 
ay ang Paniniwala sa mga Aklat ng Diyos. Kinikilala 
ng mga muslim ang mga sumusunod na aklat bilang 
Patnubay para sa tao. Ito ay ang mga sumusunod: 

Aklat ni Abraham na tinatawag na " Suhuf " 
(Scroll of Abraham) 

Psalmo ni David na tinatawag na " Zabur" 
(Psalms of David) 

Aklat ni Moises na tinatawag na "Tawrat" 

(Torah of Moises) 

Ebanghelyo ni Hesus tinatawag na " Injeel" 
(Gospel of Jesus) 

Banal na Quran ni Muhammad ”AI Quran" 
(A1 Quran revealed to Muhammad) 
Ang mga aklat na ito ay ipinagkaloob ng Allah sa 
tao upang gawing panuntunan. Sa paglipas ng 
maraming panahon ang mga aklat ng Diyos maliban 
sa A1 Quran ay nangawala na o hindi na buo ang 
nilalaman. Ang Gospel ni Hesus ay isa sa naging 
biktima ng pagkasira. Sa ngayon panahong ito, ling 
ating bubuksan ang Bibliya, matutunghayan natin na 
ang Ebanghelyo o Gospel ay hindi ayon kay Hesus 
kundi ayon sa apat na manunulat, Ebanghelyo ayon 
kay Juan, Lucas, Markus at Mateo. At kung susuriin 
mong mabuti ang nilalaman ng mga ito, pawang mga 
kasaysayan noong panahon ni Hesus. Ang mga ito 
ay nagsasalaysay lamang kung anong ang ginawa ni 
Hesus sa pang-araw -araw. NASAAN ang 
EBANGHELYO ni HESUS na SlYANG dapat 
gamitin ng tao bilang AKLAT ng PATNUBAY.? Sa 
pananaw ng Islam, ang Ebanghelyo ni Hesus ang 
siyang tanging aklat na dapat paniwalaan bilang 
Aklat ng Patnubay. At dahil nga sa wala na sa 
panahong ito ang Aklat ni Hesus, sa awa at 
pagpapala ng Allah , muli Siya ay nagpahayag ng 
Kanyang Huling Aklat, ang Banal na Quran upang 
ibalik ang tao sa isang malinis at wagas na pagsainba 
at pananampalataya sa isang Diyos Ang Banal na 
Quran ay nagbigay liwanag tungkol sa mga naunang 

mga Aklat. Pinatutunayan ng Banal na Quran 
png mga aklat na ipinagkaloob sa mga Propeta 
ng Diyos. 


ANG DAAN TUNGO SA KALIGTASAN 

Ang mensahe ni Hesus ay simple at matuwid 
ng lahat ng Propetang nauna sa kanya at ng 
huling Propetang si Muhammad (Kapayapaan ay 
sumakanya nawa) Ang kanilang mga aral ay walang 
pagkakaiba-iba Ang diwa at kabuuan nito ay ang: 

PAGSAMBA at PANINIWALA sa TANGING- 
ISANG DIYOS kalakip ng GANAP NA PAGSUKO 
ATPAGSmOD SA KANYANGMGA BATAS 

(Ang maikling kahulugan nito ay ISLAM) 

Ang tunay na pagmamahal ng tao sa Diyos ay 
magkakaroon lamang ng ganap na katuparan sa 
pamamagitan ng tapat na pagsunod sa kanyang mga 
Batas. Ang lahat ng Propeta ng Diyos mula kay 
Adan, Noah, Abraham, David, Moises, Hesus at 
Muhammad ay walang pagkakaiba-iba sa 
pangunahing prinsipiyo. Sila ay nagkakaisa sa isang 
layuning akayin ang tao sa isang tamang landas 
tungo sa kaligtasan. 

LUMANG TIPAN ( Moises) 

Si Moises ay nagsabi; 

Deuteronomio 6:S " Pakinggcm mo O Israel, Ang 
Panginoong Diyos ay Iscmg Panginoon At 
iyong mahalin ang inyong Panginoon ng buong 
puso, ng buong kaluluwa at buong lakas." 

BAGONG TIPAN (Hesus) 

Si Hesus ay nagbigay aral din at nagwikang; 

Markus 12:29 ” Pakinggan mo O Israel. Ang 
Panginoon noting Diyos ay Isang Panginoon ." At 
iyong mahalin ang iyong Panginoon Diyos ng 
buong puso, buong kaluluwa, ng buong isip at ng 
buong lakas." 

BANAL NA QURAN: 

Matutunghayan din natin na ang Diyos (Allah) ay 
ipinahayag kay Propeta Muhammad ang 
pangunahing utos na ito: 

Quran 39:11-12 "Ipahayag: ako'y tKpag-utusang 
maglingkod sa Diyos ng tapat na Panalangin At 
ako ay napag-utusang maging isa sa mga 
sumusuko ng (buong) sarili sa Diyos." 

Quran 112:1-4 "Ipahqyag: Siya ang ALLAH, Ang 
Tanging Isang Diyos. ALLAH, Walang Hanggan, 
Ang Kagcmapcm. Walang Anak o di ipinanganak At 
sa Konya tjry Walang Makakatulad." 


ANG KONSEPTO ng TUNAY NA DIYOS ayon 
sa mga PROPETA . 

Ang Banal na Quran bilang Ruling Aklat ng Diyos 
na ipinagkaloob kay Propeta Muhammad 
(sumakanya Nawa ang Kapayapaan) ay 
naghahandog ng isang malinis at wagas na pagkilala 
sa Tunay na Diyos. Ilan sa mga Katangian ng isang 
Tunay ila Diyos ay : 

Quran 6:103 " Walang paningin ang 

makapanghahawak sa Konya ngunit Kanyang 
napanghahawakan ang lahat ng paningin ." 

Quran 112:4 " At sa Konya ay walang 

makakatulad." 

Maging sa maraming pahina ng Bibliya, 
matatagpuan ang mga katangian ng Tunay na Diyos. 
Halimbawa, ang Diyos ay nagsabi tungkol sa 
Kanyang sarili: 

Isaias 47:10 "At walang Nakakakita sa Akin." 

Isauu 46:9"AkoqyDiyostawakB^gaya ko." 

Si Hesus ay nagsabi rin ng ganito; 

Juan 5:37 " kailanmcn hindi ninyo narifug ang 
Kanyang tinig, ni hindi man ninyo nakita <mg 
kanyangar^." 

ANG PAMAMARAAN NG PAGSAMBA NG 
MGA PROPETA 

Ang pamamaraan ng pagdarasal o pagsamba ng mga 
Propeta ay pare-pareho. Halimbawa; 

Hesus 

Mateo 26:39 " at siya ay nagpatirapa" 

Josue (Joshua) 

Josue 5:14 ” at si Josue qy nagpatirtgKt sa lupa at 
sumamba " 

Moises at Aaron 

Mga Bilang 20:6 "At si Moises at Aaron qy umalis 
sa harap ng kapulungan at napasa pintuan ng 
tabemakulo at nagpatirapa." 

Abraham 

Genesis 17:3 "at nagpatirapa si Abram at ang 
Diyos ay nakipag-uscp sa kar^ " 

Elijah (Elias) 

/ Mga Hari 18:42 "At siya (Elias) ay yumukod sa 
lupa at inilagay ang mukha sa pagitan ng kanyang 
mga tuhod (nagpatirapa) " 

Ang mga Anghel 

Apocalipsis 7:11 (Revelation 7:11) "Sila (mga 
Anghel) ay nangagpatirapa sa harapan ng luklukan 
at nangagsamba sa Diyos" 

Ang pagpapatirapa ay tanda ng pagsuko at 
pagpapakumbaba sa harap ng Diyos. Ito ay ginawa 
ng lahat ng mga Propeta at maging mga anghel Sa 
panahon ngayon, tanging muslim lamang ang 
gumagawa ng pagpapatirapa tuwing sasapit ang 
pagdarasal. Kung si Hesus ay nagpapatirapa tuwing 
siya ay magdarasal, mayroon bang makabagong 
kristiyano ang gumagawa nito? 

HULING PANANALITA 


Batay sa nabanggit na katotohanang inilaha d sa 
maikling lathalaing ito, ang mga ki^atid na 
Kristiyano ay nangangailangan ng mati^)at na pag- 
aaral, masusi at makatuwirang pagstkhay tungkol sa 
katauhan ni Hesus kaalinsabay ng tunay na diwa at 
aral ni Hesus sa sangkatauhan. 

Ang Banal na Quran ay naghahandog sa lahat ng 
taong naghahanap ng katuwiran, katotohanan at. 
kapayapaan kakambal ng pagnanasang matamo ang 
kahalagahan ng tunay na pagsuko sa Diyos at ang 
pagkilala sa ating Diyos na Lumikha sa lahat ng 
bagay. Ang ALLAH. Tanging ang Banal na 
Quran lamang ang siyang nagbibigay ng mahnaw na 
konsepto sa nag-iisang Diyos (Absolute Oneness of 
God). 

Ipinahahayag din sa Banal na Quran si Hesus bilang 
Sugo, Propeta at Lingkod (Alipin) ng Diyos. 

Ang susi tungo sa kaligtasan ay nakasalalay sa 
tamang pananampalataya, paniniwaJa at pagsamba sa 
Diyos. Isinasaalang-alang ng Islam ang Kaligtasan 
bilang pansariling tungkulin ng tao ayon sa kanyang 
kabutihan, pagkakawanggawa, pagkamasunurin at 
paglilingkod sa Diyos at higit sa lahat ang Tunay na 
Pananampalataya na nasa ating puso at isip . 

Ang ating Maykapal ay nagsabi na lahat ng ating 
mga kasalanan ay maaari niyang patawarin maliban 
sa isa at ito nga yaong pagsamba sa isang bagay na 
mlikha niya. Ang Idolotriya ay isang kasalanang 
walang kapatawaran. Maging kasinglawak man ng 
lupa o kasingtaas ng ulap o kasinglalim ng karagatan 
ang ating kasalanan ngunit ito ay mapapatawad ng 
Diyos kung tayo ay kumilala at sumampalataya sa 
Kanya lamang. Kaya't ating bigyang daan sa ating 
isip ang bagay na ito sapa^at dito nakasalalay ang 
ating huling hantungan. Walang magandang bagay 
na hihigit pa kaysa sa KATUWIRAN sapagkat dito 
nagsisimulang umusbong ang liwanag tungo sa 
landas ng kabutihan at ang tunay na kahalagahan ng 
buhay dito sa lupa at maging sa kabilang buhay. 

Sana ay pagpalain tayo ng ALLAH sa ating mga 
mabubuting gawa lalo na sa paglalahad ng 
katotohanan tungo sa kapayapaan ng buhay dito at 
sa kabilang buhay. 


Sumasainyo, 

Ahmad Jibril Salas ISCAG Philippines 

